

**פרס משכנות שאננים לפרוזה עברית**

**לשנת תשפ"ה 2025**

**תקנון**

משכנות שאננים הוא בית תרבותי ואיכותי לשוחרי הספרות בישראל. מפסטיבל הסופרים השנתי הבינלאומי בירושלים ועד אירועי התרבות והספרות המתקיימים בו במשך השנה כולה. המוסד שם לו למטרה לתמוך בעשייה ספרותית מקומית ומטרת הפרס לעודד כתיבת פרוזה איכותית ומקורית בשפה העברית.

1. **הפרס מיועד לסופרים.ות העובדים כעת** על **ספר פרוזה שני או שלישי** שטרם ראה אור, ועבודתם **עומדת לקראת סיום**.
2. הפרס יוענק לשני סופרים.ות במהלך שנת תשפ"ה.
3. **לצד פרס כספי בסך 15,000 ש"ח יוענק לזוכים.ות שבוע של שהות בבית הארחה במשכנות שאננים.**
4. שבוע שהות זה אינו בר-פיצול, אינו כולל ארוחות ומיועד לצורכי כתיבה בלבד ולזוכה בלבד. יש לתאמו מול בית ההארחה ולקיימו בחודשים יוני–אוגוסט 2025.
5. ניתן לזכות בפרס פעם אחת בלבד.

תנאי סף:

1. ההשתתפות אינה מוגבלת בגיל.
2. הגשת המועמדות מותנית בהגשת טופס מועמדות וקטע מתוך הספר העתידי בגודל של עד חמישה עמודים (להלן: "**כתב היד הנבחן**").
3. את טופס המועמדות יש להגיש בשפה העברית.
4. **המועמדים הסופיים יתבקשו לשלוח את כתב כתב היד הנבחן בגרסתו העדכנית ביותר**.
5. על הזוכים להתחייב לקחת חלק באירוע חלוקת הפרס, שיתקיים במהלך פסטיבל הסופרים.ות במאי 2025. מועד ספציפי יתואם מראש מול הזוכה.
6. **המועד האחרון להגשת מועמדות הוא 17.3.25 , בשעה 10:00. בקשות מועמדות שיתקבלו לאחר מועד זה לא ייבחנו.**

אופן בחינת ההצעות:

1. **הצעות המועמדים ייבחנו ע"י ועדה מקצועית** ובה נציגי משכנות שאננים והקרן לירושלים.

קריטריונים לבחירת הזוכים:

1. כתיבת פרוזה איכותית ומקורית כפי שזו משתקפת בדוגמת **כתב היד הנבחן** שיצורף לטופס הגשת המועמדות.

אופן הגשת הבקשה:

1. טופס הגשת המועמדות יכלול את הפרטים הבאים ובסדר הבא: פירוט פרסומים קודמים (כותר / שם ההוצאה לאור / שנה), קורות חיים מקוצרים של הסופר.ת הכוללים גם פירוט על העשייה הספרותית, תקציר באורך עמוד יחיד (לכל היותר) של כתב היד בעבודה ופירוט השלב שבו הוא נמצא, וכן את **כתב היד הנבחן**.
2. את הטופס ואת דוגמת הכתיבה יש להגיש בגופן אריאל גודל 12 וברווח כפול, בקובץ PDF יחיד שיישלח אל כתובת הדוא"ל: mishkenotprise@gmail.com
3. טופס מועמדות שלא יוגש במלואו ייפסל.
4. **בשאלות ניתן לפנות בכתב לדוא"ל mishkenotprise@gmail.com**
5. **הודעות בדבר הזכייה בפרס יועברו לזוכים.ות במהלך חודש אפריל 2025**

מרכז תרבות משכנות שאננים רשאי בכל עת לצמצם את היקף ההליך, לבטלו בכללותו או בחלקו ואף לצאת להליך חדש מכל סיבה שהיא, לרבות במקרה שההצעות המתקבלות יהיו בלתי סבירות או שלא יעמדו בדרישות הסף, וכן כתוצאה משיבוש בלתי צפוי בלוחות הזמנים, באילוצים תקציביים וכיוצא באלה. ההליך והתוכנית מוצעים AS IS ולמציעים לא תהא כל תביעה ו/או דרישה ו/או טענה כלפי המרכז ו/או כלפי מי מטעמו בגין ההליך ו/או הפרס כפי שיתקיימו ו/או יוענקו בפועל.